Diari Oficial de la Generalitat Valenciana


Sumari del DOGV 6485, del 22-03-2011 (2011/3078)

Notificació del laude emés per la Junta Arbitral de Transports de Castelló. Expedient número 51/5837-YK.
--------------------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3078


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 51/4621-AN. [2011/3078]  
Ramón Escrig Moreno, president de la Junta Arbitral de Transports de Castelló, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Codexuno Coop.V, que s'ha dictat laude en l'expedient referenciat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: José Ramón López de la Fuente i Fernando Monzó Mollá, el qual excusa la seua incompareixença; secretària vocal: Rosa Salvador Salvador. Parts: Reclamant: Buristir, SL. Reclamat: Codexuno, Coop., que no compareix a l'acte de vista.  
El president comprova la identitat de la part compareixent i la qualitat amb què intervé.  
A continuació s'inicia l'acte de vista i li concedix la paraula a la reclamant que amb la ratificació del seu escrit de demanda relata els següents antecedents de fet:  
1. Com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports com s'especifiquen en les factures següents:  
- Factura núm. 172/10, de 22 de gener de 2010, per un import de 306,24 euros  
- Factura núm. 179/10, de 25 de gener de 2010, per un import de 153,12 euros.  
- Factura núm. 186/10, de 25 de gener de 2010, per un import de 475,60 euros.  
- Factura núm. 207/10, de 30 de gener de 2010, per un import de 475,60 euros.  
- Factura núm. A4/10, de 30 de gener de 2010, per un import de 332,92 euros.  
- Factura núm. 194/10, d'1 de febrer de 2010, per un import de 713,40 euros.  
- Factura núm. 241/10, de 5 de febrer de 2010, per un import de 204, 16 euros.  
- Factura núm. 259/10, de 10 de febrer de 2010, per un import de 142,68 euros.  
- Factura núm. 261/10, de 10 de febrer de 2010, per un import de 332,92 euros.  
- Factura núm. 264/10, de 10 de febrer de 2010, per un import de 428,04 euros.  
- Factura núm. 304/10, de 20 de febrer de 2010, per un import de 102,08 euros.  
- Factura núm. 367/10, de 5 de març de 2010, per un import de 1.102,00 euros.  
- Factura núm. 372/10, de 5 de març de 2010, per un import de 570,72 euros.  
- Factura núm. 381/10, de 5 de març de 2010, per un import de 380,48 euros.  
Estos transports van ser facturats durant els mesos de gener i febrer de 2010 i les factures consten en l'expedient. Dels respectius transports es van presentar per al seu cobrament les factures corresponents, que sumen 5.719,96 euros. Totes i cada una d'estes van resultar impagades quan es van presentar al cobrament.  
Acaba sol·licitant que una vegada que siga reconegut el seu dret es condemne la reclamada al pagament de l'import del transport més les despeses ocasionades i que ascendixen a la quantitat total de 5.719,96 euros.  
S'apliquen els següents fonaments jurídics:  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada al seu torn per la Llei 29/2003, de 8 d'octubre, que en l'article 38.1, referent a la quantia diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient cap manifestació en este sentit realitzada en moment anterior a la iniciació del transport.   
3. De les manifestacions realitzades en vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al seu cobrament per part de la reclamant.  
4. Atesa l'absència del vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 redactat pel RD 1225/2006, de 27 d'octubre, que modifica el RD 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que se celebre la vista ni que es dicte el laude".  
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per la mercantil Buristir, SL, representada per Vicente Domingo Martí Monfort contra Codexuno Coop V., ja que dels fets relatats i la documentació que es troba en poder de l'expedient es desprén que efectivament els transports van ser realitzats tal com han sigut exposats i provats, la qual cosa atorga un dret de cobrament per l'import d'estos.  
Per això Codexuno Coop V., haurà d'abonar a Buristir, SL, la quantitat de cinc mil set-cents dènou euros amb noranta-sis cèntims (5.719,96 euros).   
Contra este laude es pot interposar l'acció d'anul·lació davant de l'Audiència Provincial de Castelló en el termini de dos mesos següents a la seua notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se l'execució forçosa, davant del Jutjat Mercantil de Castelló, d'acord amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.  
Els terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Castelló de la Plana, 3 de març de 2011.- El president de la Junta Arbitral de Transports de Castelló: Ramón Escrig Moreno.